Inspiration for Life সাধাৰণতে সকলোৱেই আনুষ্ঠানিক শিক্ষা সমাপ্ত কৰি কেৰিয়াৰ আৰম্ভ কৰাৰ লগে লগেই শিক্ষা জীৱনক বিদায় দিয়াৰ প্ৰস্তুতি চলায়। কিন্তু শিক্ষাৰ বাবে জানো কোনো বয়স থাকে?
নাথাকে। বিচাৰিলে কোনোৱে ১০০ বছৰ বয়সতো একাত্মভাৱে পঢ়াশুনা কৰিব পাৰে। কেৰালাৰ এগৰাকী আইতাই সেয়া প্ৰমান কৰি দেখুৱালে।
কেৰালাৰ এই আইতা গৰাকীয়ে ১০৪বছৰ বয়সত পৰীক্ষা দি ১০০ৰ ভিতৰত ৮৯ নম্বৰ লাভ কৰি একপ্ৰকাৰ সকলোকে চমক দিয়ে।
ৰাজ্যখনৰে নহয়, দেশ-দেশান্তৰৰ বাবে অনন্য দৃষ্টান্ত দাঙি ধৰিলে কেৰালাৰ কুট্টিয়াম্মাই। কেৰালাৰ ৰাজ্যিক সাক্ষৰতা অভিযানৰ পৰীক্ষাত এই সাফল্যৰে সকলোৰে বাবে অনুপ্ৰেৰণা হৈ উঠিল আইতা কুট্টিয়াম্মা।
ৰাজ্যখনৰ শিক্ষা আৰু শ্ৰম বিভাগৰ মন্ত্ৰী বাসুদেবন শিবনকুট্টিয়ে আইতাগৰাকীৰ এই সাফল্যৰ কথা টুইটাৰত শ্বেয়াৰ কৰিছে। পৰীক্ষাত ইমান নম্বৰ পোৱাৰ বাবে শুভেচ্ছা জনাইছে মন্ত্ৰীগৰাকীয়ে।
কেৰালা চৰকাৰৰ সাক্ষৰতা অভিযান এক অভিলেখ সৃষ্টিকাৰী প্ৰচেষ্টা হিচাপে জনাজাত। সেই প্ৰচেষ্টাৰ যাত্ৰাত নতুন মাত্ৰা যোগ দিলে আইতা কুট্টিয়ামাই।
সাক্ষৰতা প্ৰসাৰৰ বাবে কেৰালা চৰকাৰে সকলো স্তাৰতে পৰীক্ষাৰ আয়োজন কৰি আহিছে। স্কুল পৰ্যায়ৰ বিভিন্ন বিষয়ৰ ওপৰত প্ৰশ্ন থাকে এই পৰীক্ষাত। সেই পৰীক্ষাতে চমকি উঠিল ১০৪ বছৰীয়া আইতা কুট্টিয়াম্মা।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
